Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 6. melléklet a 118/2011. (VII. 11.) Korm. rendelethez
Paragraph Index: 1205

g) a keletkezõradioaktívanyagokmennyiségénekéskoncentrációjánakcsökkentésére,továbbáaz átmeneti tárolón belüli szétterjedésének és a környezetbe történõ kibocsátásának az ésszerûen elérhetõ legalacsonyabb szinten tartására szolgáló megoldásokat kell alkalmazni. 6.2.6.0200. A hasadási termékek szivárgását megakadályozó védõgátak tervezése során biztosítani kell, hogy normál üzem, a várható üzemi események és a tervezési üzemzavarok során a kibocsátások a gyakorlatilag lehetséges minimális értéken maradjanak. 6.2.6.0300. Meg kell határozni a kibocsátást visszatartó védõgátak idõszakos ellenõrzésének követelményeit, ideértve az ellenõrzés gyakoriságát és a gát megfelelõségére vonatkozó követelményeket is. Elõnyben kell részesíteni az olyan szerkezeti kialakítást, amelynél a védõgát a fûtõelemkötegek kirakása nélkül javítható. 6.2.6.0400. Megfelelõ eszközökkel korlátozni kell az emberek sugárterhelését az átmeneti tároló egyes területein való tartózkodás alkalmával, és biztosítani kell, hogy az átmeneti tároló üzemeltethetõ legyen a magas dózisintenzitású területeken való tartózkodás, munkavégzés nélkül. 6.2.6.0500. Az átmeneti tároló minden olyan részén, amelyek megközelítése ésszerûen feltételezhetõ, ki kell alakítani a sugárzás és elszennyezõdés elleni védelmet a normál üzem, a várható üzemi események és tervezési üzemzavarok során, amely biztosítja az átmeneti tároló biztonságos állapotának eléréséhez és fenntartásához szükséges helyiségekbe való bejutást és a benntartózkodást. 6.2.6.0600. A sugárzási, a felületi szennyezettség és a légköri aktivitási szintek alapján zónák szerint csoportosítani kell a munkaterületeket. Biztosítani kell minden zónában a belépés és a benntartózkodás ellenõrzését, valamint a szükséges védõfelszereléseket. 6.2.6.0700. Ahol az éves korlát jelentõs hányadát kitevõ sugárterhelésre kell számítani, ott illetéktelenek bejutásának megelõzéseérdekébena belépéstolyan fizikaieszközökkelkellellenõrizni,mint távmûködtetésû zárak,zárt ajtókvagy behatolásjelzõ. Bármely személy azonnali menekülését az ilyen helyekrõl nem akadályozhatja semmilyen tervezési megoldás. Ahol ilyen ellenõrzésiintézkedések ésszerûen nem valósíthatókmeg, ott a védelem azonosszintjét kell más eszközökkel biztosítani. 6.2.6.0800. Megfelelõ módon biztosítani kell a szennyezett területekre belépõ és munkát végzõ személyek védelmét és a légköri aktivitás, a felületi szennyezettség, valamint a közvetlen sugárzás terjedésének rendszeres idõközönkénti mûszeres ellenõrzését az egyes zónákon belül és a zónák között. 6.2.6.0900. Ahol szükséges, ott a mûszereket alkalmassá kell tenni az üzemi területek sugárzási és légköri aktivitási szintjeinek azonnali, megbízható és pontos jelzésére, és riasztórendszerrel kell ellátni a szintek jelentõs megváltozásainak jelzésére. Minden ilyen eszköznek alkalmasnak kell lennie az éppen uralkodó környezeti viszonyok alapján megbízható kijelzésre és riasztásra. 6.2.6.1000. Biztosítani kell a szennyezett területek, továbbá a szennyezett területekrõl származó tárgyak dekontaminálását, amelyekben, vagy amelyek környezetében személyek tartózkodhatnak vagy áthaladhatnak. A jelentõs sugárszennyezõdéssel járó munkavégzéshez helyi telepítésû dekontamináló eszközöket kell biztosítani, vagy igazolni kell, hogy az adott körülmények között központi dekontamináló eszköz rendeltetésszerûen alkalmazható. 6.2.6.1100. A nagy aktivitású tárgyak manipulációját távmûködtetésû eszközökkel kell végezni. Az erõsen szennyezett darabok manipulációját zárt, a szennyezettség szétterjedése ellen védelmet nyújtó körülmények között kell végezni. 6.2.6.1200. Meg kell adni a munkavállalók dózisterhelésének becslését, amelynél figyelembe kell venni az üzemi és munkaszervezési körülményeket is. A dózisbecslésnek be kell mutatnia a legnagyobb egyéni éves dózisértéket és az átlagos kollektív dózisértéket is. 6.2.6.1300. Az átmeneti tároló telephelyén a nem sugárveszélyes munkakörben foglalkoztatott személyek sugárterhelése becsléssel határozható meg. A telephelyen kívül élõ lakosság sugárterhelését olyan számított dózisértékek alapján kell meghatározni, melyek a lakosság meghatározott csoportjára vonatkoznak, és figyelembe veszik a közvetlen sugárzásból, valamint az egyéb forrásokból származó sugárterhelést is. 6.2.6.1400. Az összes dózisbecslésnek olyan tartalékkal kell rendelkeznie, hogy a belsõ és külsõ sugárterhelés számításaiban meglévõ bizonytalanságokat is figyelembe vegyék. A számítások becsléseit a vonatkozó mérési adatok alapján ellenõrizni kell. Ahol a dózisszámítások eredményeit befolyásolja a radioaktív szennyezõdésbõl eredõ radioaktív anyag felhalmozódása, ott az átmeneti tároló tervezett élettartama alatt jelentkezõ, feltételezhetõ maximális értékekkel kell számolni. 6.2.6.1500. A sugárvédelmi követelmények teljesítéséhez olyan dozimetriai ellenõrzõ eszközöket kell telepíteni, amelyekkel normál üzem, a várható üzemi események és a tervezési üzemzavarok során, valamint – a lehetséges mértékben – a tervezési alapot meghaladó események esetén is biztosítani lehet a sugárzási szint mérését. 6.2.6.1600. Ezek a dozimetriai ellenõrzést biztosító rendszerek, rendszerelemek legalább az alábbiak:

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes